Diari Oficial de la Generalitat Valenciana


Sumari del DOGV 4704, del 03-03-2004 (2004/2070)

ORDE de 26 de febrer de 2004, del conseller de Presidència, per la qual es convoquen 25 beques per a la realització de pràctiques professionals de periodisme i audiovisuals.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4704

Data del DOGV
:   03-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2070


Data del document
:   26-02-2004

Organisme emissor
:   Conselleria de Presidència

Tipus de document
:   Ordre

Correcció d'errades

 Descriptors 

:   * professió de la comunicació
    * ajuda pública
    * suport econòmic
    * assignació per estudis

ORDE de 26 de febrer de 2004, del conseller de Presidència, per la qual es convoquen 25 beques per a la realització de pràctiques professionals de periodisme i audiovisuals. [2004/2070]
  
En el marc de la política dirigida a la millora i especialització dels professionals de la comunicació, la conselleria de Presidència, convoca la concessió de beques perquè els jóvens puguen accedir a la realització de pràctiques professionals, segons el que disposa el Decret 108/1992, de 6 de juliol, del Govern Valencià pel qual es regula la concessió de beques.
  
L'anterior actuació es troba arreplegada en els objectius i activitats de l'aplicació pressupostària 45.94.49.882.78.5 i existix prou consignació pressupostària en els Pressupostos de la Generalitat Valenciana per a l'exercici de 2004 i la resolució de la convocatòria queda condicionada a la seua aprovació.
  
En virtut del que establix:
  
1r. L'article 47.11 del Decret Legislatiu de 26/6/1991, pel qual s'aprova el Text Refós de la Llei d'Hisenda Pública de la Generalitat Valenciana.
  
2n. L'article 35 de la Llei 5/1983, de 30 de desembre de Govern Valencià.
  
3r. El Decret 108/1992, de 6 de juliol del Govern Valencià, pel qual es regula la concessió de beques.
  
4t. El Decret 81/2003, de 27 de juny, del Consell de la Generalitat, pel qual s'establix l'estructura orgànica de les conselleries de l'administració de la Generalitat.
  
ORDENE
  
1. Procedir a la convocatòria de 25 beques per a realitzar pràctiques professionals de periodisme i audiovisuals durant un any.
  
2. Aprovar les bases que s'adjunten, que han de regir la convocatòria.
  
3. L'import de les beques entre el període comprés des de l'1 d'abril fins al 31 de desembre de 2004 serà finançat a càrrec de la línia T0592000, aplicació pressupostària 00.12.14.795.78.9 del Pressupost de la Generalitat Valenciana per a l'any 2004, per una quantia màxima de cent cinquanta-un mil dos-cents euros (151.200,00 euros),i l'import entre el període comprés des de l'1 de gener fins al 31 de març de 2005 serà finançat a càrrec de la línia T0592000, aplicació pressupostària 16.11.04.203.20.1 del Pressupost de la Generalitat Valenciana per a l'exercici 2005, per una quantia màxima de cinquanta mil quatre-cents euros (50.400 euros), la qual cosa equival a una suma anual de dos-cents un mil sis-cents euros (201.600 euros), en els pressupostos de l'any 2004 i 2005.
  
Contra esta disposició que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 26 de febrer de 2004
  
El conseller de Presidència
  
ALEJANDRO FONT DE MORA TURÓN
  
BASES DE LA CONVOCATÒRIA PER A LA CONCESSIÓ DE 25 BEQUES PER A LA REALITZACIÓ DE PRÀCTIQUES PROFESSIONALS DE PERIODISME I AUDIOVISUALS.
  
1. Objecte
  
Les beques tenen per objecte la formació complementària i l'especialització de jóvens professionals de la comunicació periodística i audiovisual a través de pràctiques en organismes de la Generalitat Valenciana, així com en agències de notícies de la Comunitat Valenciana.
  
2. Nombre i destinació de les beques
  
Es convoquen 25 beques per a la realització de pràctiques de periodisme (classes PE) i audiovisuals (classe AU).
  
Per mitjà de resolució del conseller de Presidència, i amb caràcter previ a la seua adjudicació s'establirà el nombre de beques per cada classe així com la seua destinació.
  
3. Dotació, duració i pagament de les beques
  
La dotació de cada una de les beques és de sis-cents setanta-dos euros mensuals bruts (672€).
  
El període de benefici de les beques serà de 12 mesos, iniciant-se el dit període l'1 d'abril de 2004 i finalitzant el 31 de març de l'any 2005.
  
L'import de les beques s'abonarà mensualment, previ certificat de la directora general de Relacions Informatives
  
4. Requisits
  
Els aspirants hauran de reunir els requisits següents, segons la classe de beca que sol·liciten.
  
Classe PE: llicenciatura en Ciències de la Informació, especialitat de Periodisme o llicenciatura en Periodisme.
  
Classe AU: llicenciatura en Ciències de la Informació, especialitat d'Imatge Visual i Auditiva o Llicenciatura en Comunicació Audiovisual.
  
5. Formalització de les sol·licituds.
  
El model de sol·licitud (annex) estarà a disposició de les persones interessades en els següents punts:
  
- Pàgina web de la Conselleria de Presidència
  
http://www.pre.gva.es/portaveu/
  
- En les oficines Prop que es relacionen:
  
PROVÍNCIA POBLACIÓ ADREÇA
  
VALÈNCIA València Gregorio Gea, 27 - 46379
  
 Gregorio Gea, 14 - 46740
  
 Colom, 80 - 46485
  
 Historiador Chabás, 2 - 46207
  
 Miquelet, 5 - 46081
  
 Requena Av. Raval, 9 - 46101
  
 Xàtiva Av. Selgas, 3 - 46476
  
 Ontinyent Mestre Ferrero, 22 - 46880
  
 Sagunt Camí Real, 97 - 46639
  
CASTELLÓ Castelló Av. Germans Bou, 47 - 12496
  
 Av. del Mar, 16 - 12549
  
 Major, 78 - 12514
  
 Vinaròs Sant Joaquim, 14 - 12877
  
 Villareal Joan Fuster, 28 - 12805
  
ALACANT Alacant Churruca, 29
  
 Calp Paternina, 2 - 03715 (PROP-remoto)
  
 Benidorm Av. Andalusia, 8, Acc. - 03297
  
 La Cala -
  
 Av. Ametllers, 42 Acc. - 03465
  
 Av. Joan Fuster Zaragozá, 1 - 03757
  
 Av. Beniardá, 61 - 03780
  
 Orihuela López Pozas, s/n - 03143
  
MADRID C/ Españoleto, 25. 28164 Madrid
  
Els/es candidats/es hauran de presentar-ho degudament complimentat en el registre siti en cada una de les direccions indicades o tramitar-ho per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aportant la següent documentació acreditada per mitjà d'originals o còpies compulsades dels certificats corresponents:
  
a) Títol de llicenciat homologat a Espanya.
  
b) Currículum.
  
c) DNI o document d'identitat de la UE
  
d) Declaració jurada de no tindre cap relació laboral que supose una activitat semblant o que impedisca el compliment de les obligacions com a becari i de no beneficiar-se de cap altra beca per a la mateixa o semblant activitat, d'estar al corrent de les seues obligacions fiscals i de seguretat social i de disposar de cobertura sanitària, que haurà de ser substituïda pels corresponents certificats en el cas de resultar beneficiaris d'una beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.
  
e) Declaració jurada de disponibilitat per a residir en qualsevol localitat de la Comunitat Valenciana, i de disponibilitat horària.
  
f) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.
  
g) Els dits requisits hauran de complir-se la data de finalització de presentació d'instàncies (art. 5.2 del Decret 108/1992)
  
Tots els documents s'acreditaran per mitjà d'originals o còpies compulsades en el moment de la presentació de les sol·licituds.
  
6. Termini de presentació de les sol·licituds
  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
7. Procés de selecció
  
Per a l'examen de les sol·licituds de beques es constituirà una comissió avaluadora composta pels membres següents:
  
President:
  
Titular: secretari autonòmic de Comunicació, Pedro García Gimeno
  
Suplent: Pilar Carbonell Escolano, directora general de Relacions Informatives.
  
Vocals:
  
Direcció General de Relacions Informatives
  
Titular: Pilar Carbonell Escolano, directora general de Relacions Informatives.
  
Suplent: Patricia Corrons Nicasio, cap d'Unitat de Coordinació de les Conselleries.
  
Titular: Patricia Corrons Nicasio, cap d'Unitat de Coordinació de les Conselleries.
  
Suplent: Jose García Pastor, cap d'Unitat de Difusió de l'Acció del Consell.
  
Actuarà com a secretari, amb veu però sense vot, un tècnic designat per la conselleria de Presidència, José Martí Sanchis, assessor de Premsa de la Conselleria de Presidència.
  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot.
  
La selecció dels/es becaris/es vindrà donada per la puntuació obtinguda per l'aplicació del següent barem:
  
a) Expedient acadèmic: un màxim de 3 punts en funció de la nota mitja obtinguda en l'expedient acadèmic, d'acord amb l'escala següent:
  
Nota mitja aprovat: 1 punt
  
Notable: 2 punts
  
Excel·lent: 3 punts
  
Les fraccions corresponents a les notes mitges s'arredoniran per excés, en el cas de ser estes superiors a 0'5.
  
b) Coneixements de Valencià: un màxim de 3 punts en funció dels nivells de coneixement del valencià establits per la Junta Qualificadora de Coneixements de Valencià, convenientment acreditats pels certificats i títols que la mateixa expedix, d'acord amb l'escala següent:
  
Oral: 1 punts
  
Elemental: 1'50 punts
  
Mitjà: 2'50 punts
  
Superior: 3 punts
  
c) Coneixement d'altres idiomes comunitaris: un màxim d'1 punt segons les següents especificacions.
  
I. Només tindran validesa els títols expedits per les escoles oficials d'idiomes radicades en territori espanyol.
  
II. Cada curs superat es puntuarà amb 0'10 punts amb el màxim total d'1 punt per al conjunt dels idiomes i cursos acreditats.
  
d) Examen oral: un màxim de 10 punts. Per als periodistes es valoraran els coneixements sobre l'actualitat política, social i econòmica de la Comunitat Valenciana, així com de la Generalitat Valenciana.
  
Per als aspirants a la beca d'audiovisuals, amb la mateixa baremació, l'examen constarà d'una prova de coneixements teòrics i pràctics, i una prova de càmera.
  
e) Formació complementària: es valorara amb un màxim de 3 punts la formació complementària relacionada amb les ciències de la comunicació, màsters, congressos,cursos, etc.
  
Només tindran validesa els cursos oficials.
  
0,5 per cada u fins a un màxim de 3 punts.
  
En finalitzar tots els exàmens orals, en un termini no superior a 10 dies, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.
  
8. Concessió
  
Les beques seran adjudicades per resolució del conseller de Presidència a la vista de la proposta de la comissió avaluadora, en el termini màxim de tres mesos a partir del dia següent al de la publicació de la present convocatòria en el Diari Oficial de la Generalitat Valenciana. La no resolució adjudicant dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió de les beques serà publicada en el Diari Oficial de la Generalitat Valenciana.
  
9. Drets, obligacions, tutoria i incidències dels becaris
  
1. Drets i obligacions:
  
Les beques permetran l'especialització en la comunicació institucional, així com el coneixement intern dels gabinets de premsa dels organismes públics.
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.
  
La condició de becari no genera cap relació ni laboral ni administrativa amb la Generalitat Valenciana, ni amb els mitjans de comunicació a què els becaris puguen anar destinats.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que procedisca d'acord amb la normativa de funció pública.
  
Si els becaris, com a conseqüència del desenrotllament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
2. Tutoria:
  
La Direcció General de Relacions Informatives ordenarà les activitats o establirà la dedicació i torns dels becaris segons els criteris dels seus propis servicis i mitjans, i amb una dedicació total de 40 hores setmanals. Si l'horari comprén dies festius, tindran dret a 1 dia lliure per jornada d'assistència.
  
Finalitzat el benefici de la beca, i previ informe d'assistència, aprofitament i aptitud de la Direcció General de Relacions Informatives, s'estendrà el certificat corresponent.
  
3. Incidències:
  
El conseller de Presidència resoldrà les incidències que es produïsquen durant el període de benefici de les beques a proposta de la Direcció General de Relacions Informatives, i podrà deixar-les sense efecte, prèvia audiència a l'interessat, en els casos següents:
  
a) Incompliment injustificat de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.
  
Així mateix, el conseller de Presidència tindrà la facultat d'interpretar el contingut de les presents bases, d'acord amb el que disposa l'article nové del Decret 108/1992, de 6 de juliol, del Govern Valencià, pel qual es regula la concessió de beques.
  
La subsecretària de la conselleria de Presidència, per mitjà de resolució, i a proposta de la Direcció General de Relacions Informatives, procedirà a cobrir les vacants que pogueren produir-se com a conseqüència de renúncies que deixen vacant el benefici d'una beca, servint-se per a això de la borsa de reserva que resulte del procediment de selecció prèviament efectuat i en l'orde establit en la mateixa.
  
10. Consignació pressupostària